CELEX: 62012CB0260
Language: hu
Date: 2013-05-16 00:00:00
Title: C-260/12. P. sz. ügy: A Bíróság (hetedik tanács) 2013. május 16-i végzése — Volkswagen AG kontra Belső Piaci Harmonizációs Hivatal (védjegyek és formatervezési minták) (OHIM), Suzuki Motor Corp. (Fellebbezés — Közösségi védjegy — Swift GTi szóvédjegy — A GTI nemzeti és nemzetközi szóvédjegyek jogosultjának felszólalása — A felszólalás visszavonása — Okafogyottá vált fellebbezés — Okafogyottság)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/44
            
         A Bíróság (hetedik tanács) 2013. május 16-i végzése — Volkswagen AG kontra Belső Piaci Harmonizációs Hivatal (védjegyek és formatervezési minták) (OHIM), Suzuki Motor Corp.
   (C-260/12. P. sz. ügy) (1)
   
   (Fellebbezés - Közösségi védjegy - Swift GTi szóvédjegy - A GTI nemzeti és nemzetközi szóvédjegyek jogosultjának felszólalása - A felszólalás visszavonása - Okafogyottá vált fellebbezés - Okafogyottság)
   2013/C 225/75
   Az eljárás nyelve: német
   
      Felek
   
   
      Fellebbező: Volkswagen AG (képviselő: S. Risthaus, Rechtsanwalt)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM) (képviselők: G. Schneider meghatalmazott), Suzuki Motor Corp.
   
      Tárgy
   
   A Törvényszék (második tanács) T-63/09. sz., VOLKSWAGEN kontra OHIM — SUZUKI MOTOR (SWIFT GTi) ügyben 2012. március 21-én hozott azon ítélete ellen benyújtott fellebbezés, amellyel a Törvényszék elutasította az OHIM második fellebbezési tanácsának a Volkswagen AG és a Suzuki Motor Corp. közötti felszólalási eljárással kapcsolatban 2008. december 9-én hozott határozata (R 749/2007–2. sz. ügy) ellen benyújtott keresetet — SWIFT GTi szómegjelölés — A GTI szóvédjeggyel fennálló összetéveszthetőség — A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.) 8. cikke (1) bekezdése b) pontjának megsértése
   
      Rendelkező rész
   
   
               1.
            
            
               A fellebbezésről nem szükséges határozni.
            
         
               2.
            
            
               A Bíróság a Volkswagen AG-t kötelezi a jelen eljárás költségeinek viselésére.
            
         
      (1)  HL C 227., 2012.7.28.